GOLD บวก 2.80% รับผลบวกควบรวม KLAND เริ่มรับรู้ Q1,ออก REIT ใน H2/58
GOLD บวก 2.80% รับผลบวกควบรวม KLAND เริ่มรับรู้ Q1,ออก REIT ใน H2/58
23 เม.ย. 2558

ผู้สื่อข่าวรายงานว่า บริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน) หรือ GOLD ณ เวลา 10.45 น. อยู่ที่ระดับ 7.35 บาท 0.20 บาท หรือ 2.80% ด้วยมูลค่าซื้อขาย 7.28 ล้านบาท ราคาหุ้นปรับตัวขึ้นต่อเนื่องจากระดับ 6.45 บาท เมื่อวันที่ 27 มี.ค.58 จนถึงล่าสุดหุ้นปรับตัวเพิ่มขึ้นแล้ว 13.95%

บล.เมย์แบงก์ กิมเอ็ง(ประเทศไทย) ระบุในบทวิเคราะห์ฯวันนี้ (23 เม.ย.) ว่า แนะ”ซื้อเก็งกำไร”หุ้น GOLD ราคาเหมาะสม 11.40 บาทด้วย sentiment ในตลาดที่เริ่มเก็งกำไรต่อการประชุม กนง. ในวันที่ 29 เม.ย.นี้ อาจพิจารณาลดอัตราดอกเบี้ยอาร์/พี 1 วันลงเหลือ 1.50% จากปัจจุบันที่ 1.75% เพื่อกดดันค่าเงินบาทให้อ่อนค่าเทียบกับดอลลาร์สหรัฐฯ อาจกลายเป็นปัจจัยบวกเชิงจิตวิทยาต่อกลุ่มอสังหาฯ ในช่วงสั้นๆ
นับตั้งแต่ต้นปีถึงวันที่ 22 เม.ย.SET INDEX ขยับขึ้น 3.63% ส่วนกลุ่มอสังหาฯ เพิ่มขึ้นต่ำกว่า SET INDEX เล็กน้อยที่ 3.04% โดยที่ GOLD -2.05% เทียบกับ PS +3.48%, QH +7.65%, LH +12.71%
การควบรวมกับ KLAND จะส่งผลบวกต่อ GOLD ในปีนี้อย่างโดดเด่น ตั้งเป้า Presale ปีนี้ 8.0 พันล้านบาท เติบโต 275%เทียบช่วงเดียวกันของปีก่อนใน 1Q58 คาดว่าจะทำได้ราว 1.5 พันล้านบาท +/- แนวโน้มผลการดำเนินงานของ GOLD จะเติบโต เทียบไตรมาสก่อนหน้า/เทียบช่วงเดียวกันของปีก่อนจากการเริ่มทยอยรับรู้รายได้ และผลการดำเนินงานของ KLAND เต็มไตรมาสตั้งแต่ 1Q58 เป็นต้นไป และภาพรวมปีนี้ประเมินกำไรสุทธิไว้ที่ 482 ล้านบาท เติบโต 58%เทียบช่วงเดียวกันของปีก่อนและขยับเป็น 692 ล้านบาทในปี 2559 เติบโต 44% เทียบช่วงเดียวกันของปีก่อน
ปัจจัยบวกในระยะถัดไปคือ การออกกองทุน REIT ใน 2H58 สินทรัพย์ที่จะนำไปจัดตั้งกองทุนคือ อาคารสำนักงาน Sathorn Square คาดว่าจะทำให้ GOLD มีกำไรพิเศษ ราว 1.4 พันล้านบาท และสร้างสภาพคล่องทางการเงินให้แก่ GOLD ในการต่อยอดธุรกิจ
ด้านราคาหุ้น ณ ปัจจุบัน ซื้อขายที่ P/BV58 เท่ากับ 1.45x เทียบกับค่าเฉลี่ยของกลุ่มที่ 2.45x และจะลดลงเหลือ 1.34x ในปี 59 เทียบกับกลุ่มที่ 2.20x     